 Mid ka mid ah ganacsatada magaalada Afmadow oo ka gaabsaday in magaciisa la xuso ayaa Raadiyo Ergo u sheegay in dhibaatada ugu daran ee ka taagan degmada Afmadow iyo nawaaxigeeda ay tahay sare u kac iyo qiimo koror ku yimid qiimihii markii hore lakala siisan jiray qeybaha kala duwan ee maciishadaha haba ugu horreeyeena kuwa quutul daruuriga, isagoo arrintaasi u sababeeyay saameynta colaadaha iyo xayiraad uu dhinac ka mid ah xoogagga ku dagaallamay gobolka Jubbada Hoose uu ku soo rogay ganacsigii ka soo bixi jiray magaalada Kismaayo ee aadi jiray deegaannada kala duwan ee gobolada Jubbooyinka. 